paragraph_text: Svjetionik je podignut 1873. na poluotoku sv. Petar, na lokalitetu koji je još u antičko doba imao značajnu ulogu u kontroli plovidbe na srednjem Jadranu. Kamena prizemnica kvadratičnog tlocrta zakrovljena je četverostrešnim krovom, a u središtu je izgrađena niska kula s lanternom što je čest primjer u tipologiji jednostavnih svjetionika na Jadranu.